
O Volapiikaflens valopo! 

In gased yunula lebukil fa hiel ‘Andre Cherpillod’ tiadii “Volapuko 
en dek lecionoj” penunon. Utans, kels vipons ad dageton lebukili at, 
penonsos lii: Andre Cherpillod 
La Blanchetiere 
F-72320 COURGENARD 
France 

Kanols spodon ko sol: Cherpillod < eli Esperanto gebolo (ab i sue- 
mom piikis votik). El ‘ISBN’ lebukila at binon: 978-2-36620-037-9. 
Ye no nog akanob tuvon oni medii el ‘ISBN’ at in beviiresod. 


In gased yunula “poedot in prosad” fa el 
‘Ivan Turgenev’ tiadii “Jibaldan” penotii- 
kon. I gased atmulik ninadon poedoti somik, 
efe tiadii “Dog”, keli vicifal: ‘Daniel Moro- 
sof etradutom de Rusanapiik. 

Hiel ‘Ivan Turgenev’ alifon de 1818 jii 
1883. Abinom bal lautanas balid in literat 
Rusanik, kels iigcbons as yegads ditretis e 
dredalis aldelikis sogada Rusanik ettimik. 
Vobots lifayelas latik oma ninadons i dinis 
nesiadik e klanofikis. Juitolsos poedoti in 
prosad: “Dog” in gased at! 

Ivan Sergeyevic Turgenev 



tin mul at primobs ad notiikon yegedi stabofik do dinad bosilo kom- 
plitik in gramat Volapiika, efe do varbs sekidik. Vicifal ‘Daniel Moro- 
sof iilauton oni. Yeged at okleiliikonos atosi pro utans, 
kels jiinu ba izogons ad gebon viirbis somik. 

I pro mul at vipom oles valikosi gudikiin: 

SLIT IN SPAD E TIM (II) 

fa ‘Frank Roger’, ini Volapukpetradutol fa ‘Hermann Philipps’ 

Ablinoy onis IQ maladanop usik, ko palekalons. Speloy, das osako- 
fudikons, osevalofikons loliko donu, ed ogivons nunis do jenot, kels 
oyufons ad planon dinadi klanofik at. 

Jenet at diston de votiks dub jenofots anik mu bisariks. Tel tunas 
fol et padientifukons as posods, kelis ya ituvoy po stur nilu ‘Barce¬ 
lona’. Primo aniludoy, das dientifads onas picanidons, ab vestig ge- 
radavik aklulukon nendoto, das koaps at abinons kopiedots dientifik 
posodas ot. 

Donu nek notodon teoris seimik fefik do dinads at. Fe pato pro 
lugaseds - ab i pro medads valemo - atos binon din gretik. 

Asagob roletanes obik, das spetob konfido pubi zioma: ‘Adrian’ on 
stad lifik e saunik po bal sturas okomol. Jinos, das alan lecedon obi 
lienetiki. Fe dinad lolik at ga sio binon lienetukol. 

* * * 

Donu dels fol epasetons, e dido ejenos. Ziom: ‘Adrian’ fino apu- 
bom. Balugiko asevob, das abinom su veg. Akanob senalon atosi “in 
boms obik”. Liedo no binom la obs, e binos neluveratik, das suno 
okomom lu obs. Daloyos, das planob atosi: 

Donu etuvoy retis anik flita: BA 425 < nilu lutapof di ‘Roma 
Fiumicino’. I koaps lul petuvons, kil onas abinons deadiks (bevu ons 
kopiedot dientifik eka, kel ya pituvon la sturop telid to ‘Chennai’), e tel 
lifiks - bevu ons ziom: ‘Adrian’. Ma nunods televidik isufom viodis te 
pulikis, ed asevalofom. Ablinoy omi lu maladanop, ko palekalom. 
Odasakoy omi, sosus stad omik omogukon osi. Tavan votik nog lifik 
tobo asevalofom ed alaispikom kofudiko dinis nesuemovik. Alecedoy 
donusauni omik nefumiki. 

Tobo kanoy fomalon saditretuli obsik, posa ilogobs in televid ziomi: 
‘Adrian’ tefadiko nenviodiki. Avilobs kosikon ko om, telefonon ko om, 
ye asagoy obes, das anu no mogos. Kluliko atos osekidon vemo de 
donusaun oma. Nesufadiko stebedobs ad lilon vogi omik. 

Enu nolavan aspikom in televid do plan mogik tefu jenets bisarik 
et. Amaniotom teori (“anu te tikod teorik nen stab jenofik”), das flitom 
et ifliton-la da slit in spad e tim, fino aspearikolo da dils distik 
spadetima-yumofota. Ab atos planon-li, kikodo ans ipubons telna? E 
kis ufo binon-li slit in spadetim? Ye no elilob dido plani gudikum. 

-» 

Din veutikun ye binon, das ziom: ‘Adrian’ nog lifom. Kludo azelobs 
zali demu gekom oma. Liedo anu no akanom binon la obs. Ab atos 
ba omogon suno. 

* * * 

Donu dels lul epasetons, e dins modik ejenons. 

Balido, etuvoy retis flitoma nilu lutapof di ‘Brussel’ in Belgan, kel 
donu pedientifukons suvo as somiks flita: BA 425. Koaps fol petu- 
vons, bevu ons posods tel nog lifiks, bal kelas ya pituvon buo as 
deadik la ‘Barcelona’. Pro roletans ota atos fumo abinon saditretul 
vemik. Ziom: ‘Adrian’ abinom bal koapas deadik tel et ad lejek vemik 
obas, do asevobs, das ga sio nog alabobs ziomi: ‘Adrian’ “votiki”, lifiki 
e sauniki. 

Telido, ziom: ‘Adrian’ (lifolan) loliko adonusaunikom de fatots 
nevidafakukol oka, ed anunodom onis cifodanes e medades. Akonom, 
das flit ajenadon nomiko, jus valikos aprimon ad lunidon as lutalokot, 
e vol zu ons piano anepubon. Poso abinons su glun zanodu rets 
smolol flitoma, milagiko nenviodiks, pu aniks onas. Leno asevons, tim 
viomodik ipaseton, alo te minuts nemodik. 

Asevobs, das ziom: ‘Adrian’ donu abinom loliko saunik, ven aleli- 
lobs, das ikosukom oki ko ganetans tefu mob ad selon filmotagitodis 
leteik do konot okik: “Dastun gretikun lutatavama sifadik, suno as 
filmot vemik”. Bo filmotafebads anik dido anitedalikons do atos, ab 
cifodans alonadons, das no adaloy dispenon baladis somik bu fin 
vestiga. 

As sakad zuik lavogan filmotadustoda aplanon, das ziom: ‘Adrian’ 
omutom blofon, das gidiko dunom as ok it, bi kopiedot dientifik oka 
(do deadik) pituvon bevu failots flitoma ot. Gitaviko te bal omas 
kanom binon el ‘Adrian Flannagan’ voik. Ab kimik-li? E No okanoy-li 
fumeton atosi? Medu vestig geradik-li? Geradaviko ufo binoms dienti- 
fiks. Sams buik no dabinons in jenotem sanava gitadik. 

* * * 

Vig bal epaseton. 

Ai donu atos jenon, e lejek gretik faneton alani. Donu rets flitoma 
epubons la tops difik fol, sevabo ‘Vancouver’ (Kanadan), ‘Berlin’ 
(Deutan), ‘Lima’ (Peruvan), ed ‘Athena’ (Grikan). Junu ti valans kvipa 
e tavanas pidientifukons. Posods te tel nog defons. Fe posods modik 
apubons telna ud igo suvikumna, anans ed as deadiks ed as lifiks, 
votans igo plu balna as deadiks, ed omans igo as lifiks plu balna. 

Ad supad obsik nog telid ziom: ‘Adrian’ vemo lifofik epubom, kel 
desirom ad selon filmotagitodis leteik do konot dastunik oka. 

Klulos, das bofans ableboms fumiks ad binon el ‘Adrian Flanna- 
gan’ veratik, ed akusadoms odi asa cutani (nes manioton eli ‘Adrian 
Flannagan’ balid, kel ipubom deadiko). 

Gekomans klanofik valik at pablibukons in karantenops (ud in ma- 
ladanops ma stad saunik onas) ju fin vestigas - ab atos oflagon-la 
timi anik. Nolavans modik notodons niludis, teoris e ta-teoris, ab no 
nog kanoy loseidon plani suadukol do utos, kelos jenon. 

Nu epubons e dils modikun flitoma e tio valiks utanas, kels abinons 
in ot, speloy, das num sturas nulik flita: BA 425 < onemodikon vifiko e 
das fino ojenons no plu. Tano vob voik nolavanas oprimon. 

Televidaprograms modik bejafons jenis bisarik at e tolati popato- 
nolavik yegada do el “slit in tim e spad”, kel junu ye binon te tika- 
magod nen blofastab voik. 

Obs ye spetobs ad kobikon ko ziom: ‘Adrian’ - alutan, kel binom-la 
posod veratik. I lugobs demu utan, kel binom deadik, uf okluladom as 
veratik, do telans votik kondotoms vemo as el ‘Adrian’ legik. Mutobs 
stebedon atosi. 

* * * 

Du timil nos patik ajinon jenon. Amoboy ad libukon tavanis de ka- 
rantenop - pu utanis, kels no plu labons viodis u sufons nevi- 
dafakukami dat okanonsos golon lomio ad juiton plitofi e trodi kobu 
flens e roletans oksik. 

Ye bua atos akanoy pasludon, bos ajenon, kel astunukon alani. 

Tu dup: vel < minuts kildeglul, kuratiko tu degs foldeglul pos lukom 
disinik, flit: BA 425 < apubon de blov sila nilu el ‘London Fieathrow’ ed 
akomon glunio us. Fovot ofovon. 

Vods anik in yeged lopik pegebols (Lingl., Deut., el Interlingua {if difon}): 

filmota-dustod film industry, Filmindustrie, industria cinematographic; 

—febad film company, Filmgesellschaft, interprisa cinematographic; 

—gitods movie rights, Filmrechte, derectos cinematographic; 

geradavik genetic, genetisch; 

lavogan lawyer, Anwalt, advocato; 

leteik exclusive, alleinig; 

luta-lokot mirage, Luftspiegelung, fata morgana; 

nevi-dafakiikol traumatic, nervenerschutternd, de succussa nervose; 

popato-nolavik popular scientific, popularwissenschaftlich, de scientia popular; 

sanav gitadik forensic medicine, Gerichtsmedizin, medicina forense; 

smolol smouldering, schwelend, arder lentemente (sin flamma); 

spad-e-tim space-time, Raumzeit, continuitate de spatio e tempore. 

JENETS BISARIK PLUNUMIGEBA (II) 

fa hiel'Daniel Morosof 
II. Subyet plunumik, predikat dilo balnumik 

Ma bagaf: 232 < ela "Gramat Volapuka", "varbs baiadons tefu num 
gramatiko ma subyet". Kludo if subyet binadon me subsats plu bal e 
malon dinis anik (ud, if sagoyov vodis votik gebolo, subyets anik 
leigupo dabinons), tan geboy plunumi varba. Sams: 

Te medu dabin stida somik kanoy speton, das balat Volapuka e 
bald I in Volapukanef podakipons . 

Tonats e dasinot talaglopa blagons, e mels in talaglop vietons... 

Pd pot at i Vpa-literat e Vpa-spodotem pidaionadons . 

Sekretan e kadan pacalodons fa presidan feda baiodu lecifefs 
Volapukaklubas valemik netik. 

...sol e rein usfumiko binons pro nims... 

Dalob sagon, das kurat tikavik somik no komadon in natapiiks 
modik. Samo in Rusanapuk, if po set seimik subyets anik dabinons, 
num gramatik varba sekidon de dinads difik, bevii votiks de num 
gramatik subyetas, Siam seta lolik, desin lautana, ... 

Ye id in Volapuk konflit voik vu tikav e gramat semikna suikon. In 
Volapuk, leigoasa in puks modik votik, predikat kanon binon voda- 
lolot, kel binadon me varb e subsat u ladyek (dalobov nemon voda- 
loloti at predikati komplitik, e sotis ona tefado predikati subsatik, 
predikati ladyekik). Kanoy nemon subsati somik bai Siam ona e bai 
roul in set "predikatodi", to nedabin deklinafoma patik efe predika- 
tifa in Volapuk. 

If subyet binon plunumik u subsats anik kefomons vodaloloti efe 
subyeti komplitik, tan varb (keninukamu i varb, dil predikata kom¬ 
plitik binol) pagebon in plunum. Omna po jenets somik dil subsatik 
predikata u predikatod binon u jafidon as kobofavod (Linglanapuko: 
'collective noun', Deutanapuko: 'Kollektivum', latino: 'nomen collec- 
tivum'), klu stadon natofo in balnum. Sams: 

a) Ats binons mon balik, keli emeritob foro un lifoba- 

a) Obs: Yuropans, ekobokdmol ad notodon desiri popas valik 
kontinana, sagobs lezaliko vili kobadik obsik in bagafs lul sokoi, kels 
binons kobosum sludas fa kongred obsik pezepolas; 

b) Lids obsik, yogs obsik luodikons frediko sulio! 

binons prelud kanita laidupik in sulaspad veitik, 

ko ad jenofcenon drim keinik poedota obsik! 

Kludo mutoy konstaton, das in tikodayumat ko subyet plunumik u 
subyets anik ladyek as dil predikata ai pagebon in plunum, e subsat as 
dil predikata u predikatod kanon pagebon in balnum po varb 
plunumik. 

No cedob, das sets sumik ko kobofavod-predikatod opubons-la in 
bundan gretik, ab mog sumik it binon pat nitedik a studabik Volapuka. ■ 



DOG 

Se lolet tiadu "Poedots in prosod" fa hiel 'Ivan Turgenev' 

Binobs telo in cem, sevabo dog obik ed ob. 

In yad tep ledredodik levemik roron. 

Dog seadon fo ob e logon ebo ini logs obik. 

Id ob it logob ini logs onik. 

Jinos, asva vilon sagon obe bosi. Binon muatik, 
no labon vodis, on it no suemon oki, ab ob suemob oni. 
Suemob, das un timul at e po on e po ob senal ot dabinon, das dist 
nonik dabinon vu obs. Leigobs; 
ninu alan obas flam nevemik ot filon e liton. 
Deadalanan ojutedon flitolo, oflitamaflapon ta on 
me flitam vidik koldik okik... 

E fin! 

Kin poso otuvedon-li fumiko, flam kinik afilon po alan obas? 

No! nu no nim e no men setokons logedis oksik... 

Dido pars tel logas leigik koslogons odi. 

Ed in par alik atas efe po nim e po men lif leigik bal 
nastulon dredilo len votik. 


1878, febul 

VARBS MU BISARIKS VOLAPUKA (I) 

fa ‘Daniel Morosof 

1. PRAPOD FO NENFUMBIDIR IN VOLAPUK RIGIK E PEREVIDOL 

Ya sis luniip avilob penon yegedi do varbs sekidik Volapiika. Ye 
vobod at ekliiladon binon vemo fikulik, bi varbs enu pemaniotols vero 
distorts de ods ma patofs vodidefomamik, fomirik e siintagiks. Bo igo 
kanoy diladon varbis at ad grups gretik kil (reidolsos do atos in klu- 
dods!*). Te patof bal binon kobadik po varbs sekidik valik, efe kanons 
pagebon kobii nenfiimbidir nen gebad prapoda “ad”. 

Piiks modik leadons stukon predikati komplitik me posodafom 
varba e nenfiimbidir binadoli. In tef at el “Gramat Volapiika” nunon 
po bagaf: 240 < sokolosi: 

“Varbs sekidik binons varbs ut, kels no pagebons soelolo, ab ai 
kobii vdrb votik (nesekidik). Patanolo ko vdrb sekidik, varbs nesekidik 
neforo pabefoon fa prapod. Somo vdrb sekidik sa vdrb nesekidik 
fomons kobo varbi komplitik, lii vdrb komplitik kelik dutons patofs 
lonik (Vii klams vilob kiipeton, das balido varbs sekidik omik suvo 
pagebons in vodems dasamik nen varb nesekidik, telido buiikobov 
notodoti “predikat komplitik” bu el “varb komplitik” demii kurat e 
suemov pluiks). Kanoy kludon dub sams bagafa ot, das varb nesekidik 
stadon in nenfiimbidir po sekidik, sevabo: “kanon svimon, dalon 
spaton, bleibon laispikon, leadon dugolon, biiedon komon, ...” 

Dido ya iin timad di ‘Schleyer’ Volapiikans adalons kobiikon var¬ 
bis tel u pluikumis ad fomon predikati komplitik. Ye ettimo po jenets 
somik prapod fo nenfiimbidir varba telid azesiidon te ad notodon 
patiko u kazeton suemodi diseina. Hiel ‘Johann Schleyer’ inemom 
stukotis somik labii prapod elis ‘supina’. Palecedons fa om as foms 
lonofik varba (foms siimik labii nem ot sevabo el ‘supinum’ adabinons 
in piiks deadik difik keniniikamii latin e vonagliigaslav). Leigodolsos 
setis sokol se tidabuk fa hiel ‘A. Kerckhoffs’! 

Komob al sagon ole. 

Be gob oli sagon ome. 

(El ‘Cours complet de Volapiik’, pad: 37. Prapod vonadik *al fo 
nenfiimbidir baiadon ko el “ad” in Volapiik nuik.) 

Kludo ettimo Volapiikans adalons pladon u no pladon vodi zuik fo 
nenfiimbidir asa dil predikata ma siam kuratik seta lolik. Niludob, das 


* in bal gasedas okomol. 

hiel ‘Arie de Jong’ aleodiikom nomis tefik ad fasiliikon onis, dat Vola- 
piikans no omutons nespalon timi du osludons, va prapod iizesiidon u 
no iizesiidon. Bevoban famik Volapiika in tef at evediikom yufapiiki 
ela ‘Schleyer’ mu tikaviki ma sam Linglanapiika, Deutanapiika, 
Nedanapiika, e reta, bi gramatiko varbs sekidik Volapiika siimedons 
Linglana- u Deutanapiikiks varbs tefodik, po kels nenfiimbidirs no 
pabefoons fa vod zuik (on jenets somik el “ad” Volapiikik baiadon ko 
el ‘to’ Linglanapiikik ud el ‘zu’ Deutanapiikik). Zuo varbs sekidik 
anik vo patradutons dub yufavarbs tefodik (sevabo: ‘modal auxiliary 
verbs’) Linglanapiika, sevabo: kanon, dalon, muton (tefado: ‘can, 
may, must’). Varbs sekidik anik i patradutons dub varbs tefodik 
Deutanapiika, sevabo: kanon, dalon, muton, soton, vilon (tefado: 
‘konnen, diirfen, miissen, sollen, wollen’). Cedii ob, flun Deutanapiika 
abinon vemikum po leval varbas sekidik, bi varbs sekidik nog votiks 
labons leigatodis Deutanapiikik, kels leadons moadon eli ‘zu’ fo nen- 
fiimbidir, sevabo: koedon/biiedon/leadon, bleibon, loegon, lielon 
(tefado: ‘lassen, bleiben, sehen, horen’). Vods “loegon, lielon” i 
siimons ad lcigiitods Deutanapiikik oksik tefii geb kusatifa (sevabo 
subsat u ponop in kusatif kanon malon dunani tefii nenfiimbidir). 

Ba Volapiikans atimik, suvo lisedi pliiotas memidon no vilols, ce- 
dons, das slud votik seimik abinonov fasilikum, sevabo u finid geba 
prapoda alseimik fo nenfiimbidir, u giio geb prapoda ot fo nenfiim¬ 
bidir alik. Vi! nek obas akanon-la dakonsalon ko el ‘Arie de Jong’ do 
revid Volapiika. Leliedo! 

2. LISED VARBAS SEKIDIK E PATOFS VODIDEFOMAMIK OTAS 

Bai sev obik, hiel ‘Arie de Jong’ neai iigcvom lisedi lolofik varbas 
sekidik. Lebuks tel oma (el “Gramat Volapiika” ed el ‘Leerboek der 
Wereldtaal’: tidabuk pro Ncdanapiikans) niniidons te lisedi nelolofik 
ot, pesokol fa debreikamaliil e binadoli me varbs vel somik: kanon, 
dalon, leadon, koedon, biiedon, bleibon, kluladon. Vods “vilon, muton, 
soton, nedon” id cjafidons as varbs sekidik in penads pemaniotol, efe 
layiimolo len oks nenfiimbidiris nen prapod “ad”. Too te varb “nedon” 
atas pemakon as “sekidik” po vodabuk gretik yela 1931, varbs anik 
(“muton, soton, vilon”, i “jinon”) no alabons maki patik e patrititons as 
nclovciidiks (muton, jinon, soton) u loveadiks (vilon), do nendoto i 
vodabuk et aninadon samis gudik, kels ablofons, das els “jinon, 
muton, soton, vilon” dutons lii varbs sekidik. 

Fovot ofovon in gaseds okomol. 



